text: Уроки и урочасване Една от често срещаните разновидности на пси-хоенергийно въздействие са поразяването на жертвата чрез мисъл и зла воля. Според народните вярвания това са уроките, урочасването, проклятието, клетвата, магията, като в основата им е едно и също нещо - психично посе-гателство върху здравето и живота на жертвата. За жалост и те не са обект на внимание на правото, закона, науката. Впрочем в средата на миналия век тези проблеми са били изследвани от много известни тогава професори от Оксфорд и Кеймбридж, създали “Общество за психични изследвания”. Събрани били над 7000 случая на различни негативни въздействия върху хора. Отразявайки дей-ността на обществото, Елена Блаватска пише: “Това, което преди няколко години извъннаучните среди наричаха “свръхестествено”, а закостенелите учени - безсмислица, това, което още съвсем неотдавна бе позорено като суеверие, фантазия, измама, започва да придобива гражданственост и малко по малко си пробива път към каталога с научна терминология.” Днес, близо век и половина по-късно от тази констатация, нещата не са се изменили кой знае колко в официалната наука и медицинската практика. Но нека отново се върнем към стореното от английските учени в тази област. Показателна е речта на Едмънд Гърни, секретар на психичното общество, която той произнася на една от сбирките. Ето част от нея. “Какво нещо наистина е магията? Да започнем с тъй нареченото “урочасване” или “уроки”. То е предаване по невидим и неуловим път на болести, нещастия, смърт на хора и животни. Отричайки тази възможност, биолозите и физиолозите имат толкова право да я отхвърлят, колкото и другия факт, в който обаче те вярват: в предаването по един също така неуловим и досега необяснен от тях процес на заразните болести. Като допускат хипотезата за невидими зародиши във въздуха, за бактерии и други подобни предположения, защо да не допуснат същото нещо и в областта на “психизма”? Ако те допускат съществуването на някаква психична сила, излъчвана от очите на човека, която може да бъде насочена от него със силата на волята или с помощта на метал към друг човек, да завладее неговите мисли и органи, както става при хипнотизма, то какво право имат същите тези учени тогава, без да са изучавали похватите на магията, да отричат възможността тази сила да действа и при нея? Длъжни сме да заявим направо: злото, причинявано от тъй наречената магия, не е празна приказка. То съществува и скоро ще бъде доказано, както беше доказана хипнозата, така дълго отричана преди. А когато това свойство на човека бъде признато от науката, то и законът ще съумее да сложи край на злоупотребите с него”


source: fineweb

text: ШУСЛЕРОВА СОЛ No3 ФЕРУМ ФОСФОРИКУМ D12 Х 80 ПРЕДНАЗНАЧЕНИЕ НА ФЕРУМ ФОСФОРИКУМ Д12 ТАБЛЕТКИ Ферум фосфорикум е показан в началния стадий на всяка инфекция. Подпомага лечението на острия възпалителен процес, тъй като понижава временно плазмените нива на желязото и възпрепятства размножаването на бактерии и вируси (плазменото желязо е необходимата им хранителна среда). Подходящ е при, грип, пресни наранявания, охлузни и порезни рани, както и при начална степен на изгаряния (особено слънчеви изгаряния) КАК ДА ИЗПОЛЗВАТЕ ФЕРУМ ФОСФОРИКУМ Д12 ТАБЛЕТКИ Винаги спазвайте инструкциите на Вашия лекар или фармацевт за приема на ФЕРУМ ФОСФОРИКУМ D6 таблетки и се консултирайте с тях, ако не сте сигурни за дозирането. Обичайните дози са както следва: Възрастни и деца над 12 години: По 1 таблетка максимум до 6 пъти дневно при остри състояния. При хронични състояния по 1 таблетка 1-3 пъти дневно. Деца от 6 до 11 години: По 1 таблетка максимум до 4 пъти дневно при остри състояния. При хронични състояния по 1 таблетка 1-2 пъти дневно. Деца от 1 до 5 години: По 1 таблетка максимум до 3 пъти дневно при остри състояния. При хоронични състояния по 1 таблетка дневно (виж б)по-долу) Под 1 година: По 1 таблетка максимум до 2 пъти дневно при остри състояния, При хронични състояния по 1 таблетка дневно (виж б) по-долу). а)За деца под 5 години е препоръчително таблетката да се разтвори в малко количество вода за по-лесна употреба. б)Разтворете 1 таблетка в половин чаша вода и давайте на детето по една супена лъжица от този разтвор 1-3 пъти дневно. Деца под 1 година трябва да бъдат прегледани от лекар преди употребата на ФЕРУМ ФОСФОРИКУМ D6 таблетки. с)ФЕРУМ ФОСФОРИКУМ D6 таблетки трябва да се приемат половин час преди или след храна. Таблетката се оставя да се разтвори бавно в устната кухина. Ако се повлиявате много бавно от ФЕРУМ ФОСФОРИКУМ D6 таблетки или се появят неочаквани усложнения на състоянието Ви, моля консултирайте се с лекар или фармацевт. ПРЕДОЗИРВАНЕ И НЕЖЕЛАНИ ЛЕКАРСТВЕНИ РЕАКЦИИ Ако приемете повече таблетки ФЕРУМ ФОСФОРИКУМ D6 отколкото трябва: Не се очакват някакви нежелани лекарствени реакции при предозиране. Ако сте пропуснали прием на ФЕРУМ ФОСФОРИКУМ D6 таблетки: Не приемайте двойна доза, за да компенсирате пропуснатия прием КАКВО СЪДЪРЖА ФЕРУМ ФОСФОРИКУМ D6 таблетки: Всяка таблетка съдържа: Активно вещество: Ферум фосфорикум D12 - 250 mg Други съставки: Лактоза монохидрат, пшенично нишесте, магнезиев стеарат.


text: Регионалният инспекторат по образованието е териториална администрация към министъра на образованието и науката за управление и контрол на системата на народната просвета. Регионалният инспекторат по образованието създава условия за провеждане на държавната образователна политика на територията на областта. Очакваме Вашите въпроси, мнения и препоръки на електронния ни адрес: This e-mail address is being protected from spambots. You need JavaScript enabled to view it и на място в РИО. На адрес This e-mail address is being protected from spambots. You need JavaScript enabled to view it може да подавате сигнали за корупция и други нередности в работата на РИО – Варна. 10.03.2014 г. ЗАЯВЛЕНИЯ ЗА ЯВЯВАНЕ НА ДЪРЖАВНИ ЗРЕЛОСТНИ ИЗПИТИ СЕ ПОДАВАТ ОТ 10 ДО 21 МАРТ 2014 г. Учениците, които ще се явяват през майската сесия на държавни зрелостни изпити (ДЗИ), трябва да подадат заявления за допускане до изпити между 10 и 21 март 2014 г. Заявленията се подават в училищата, където се обучават дванадесетокласниците. Подробно информация може да намерите ТУК 26.02.2014 г. 26.02.2014 г. 51-ва щафетна лекоатлетическа обиколка в чест на 3-ти март. 24.02.2014 г. Адриана Трифонова и Димитър Димитров от ОУ “Г. С. Раковски”, гр. Варна поддържат учебен блог с ресурси в помощ на учениците по история и география http://www.geografiaistoria.blogspot.com. Участват в конкурс на Европейската комисия за “Европейската награда за най-добро интернет съдържание за деца”, организиран във връзка с Деня за безопасен интернет – 2014 г., където са национални победители в категорията Неспециалисти. За повече информация линк към сайта на организаторите на инициативата за България http://www.safenet.bg/index.php?id=1391&art_id=16816 , където може да се запознаете по-подробно. 20.02.2014 г. Обръщение към учениците от Ученически съвет и детски парламент при ОУ “Св. Патриарх Евтимий” – Варна 19.02.2014 г. 12.02.2014 г. - VІ Средношколска конференция на тема: “Не си бил тук, оставаш чужденец”. Заявка и условие за участие. - Петата юбилейна пролетна национална конференция на тема - „Професионалната компетентност на учителя”. Програма. Заявка. 03.02.2014 г. - Февруарската програма 2014 на ТМПЦ – Драматичен театър „Стоян Бъчваров”. Афиш. - Израелското посолство в София представя нова образователна инициатива, даваща възможност за обучение на български ученици от 10-ти и 11-ти клас. Подробна информация може да се намери на интернет страницата www.em-is.org.


text: ODIT.info DocStore BALANS.ODIT.INFO прекратяване чл.325 т.2 прекратяване чл.325 т.2 новобранец (гост) 06.10.2009 10:40 1. Трябва да залича предишното уведомление. Да подам ново за прекратяване по чл.325т.2 от коя дата? 2. Да му зачета трудов стаж от датата на незаконното уволнение /10.02.2009г./ до кога?При прекратяване на договора, на лицето са изплатени обезщетения за неспазено предизвестие и за оставане без работа . 3. По време на делото лицето е започнало работа и този стаж трябва да го извадя от общия стаж до момента. А как стои въпроса с обезщетенията от БТ - след като изплатихме обезщетение на лицето за оставане без работа, лицето е получавало обезщетение от БТ около 1 месец до започване на работа в др.предприятие. 4. Трябва ли да уведомим БТ, че сме изплатили обезщетенията на лицето след възстановяване на работа? Знам, че има теми по въпроса, но някои неща не ми станаха ясни от прочетеното. RE: прекратяване чл.325 т.2 ММ (гост) 06.10.2009 11:13 По т.1В двуседмичен срок от получаване на решението ако лицето не се яви на работа По т.2 Зачетането на стажа при вас трябва да стане от датата на незаконно уволнение По т.3Стажа от при другия работодател го вадите от общия от датата на незаконното уволнение до момента на възстановяване. Уведомявате БТ за това че сте възстановили служителя и от коя дата, както и че е било с регистрация в БТ като посочвате за кой период. RE: прекратяване чл.325 т.2 новобранец (гост) 06.10.2009 11:25 Не мога да знам кога лицето е получило решението, мога само да смятам от датата на влизане решението в сила - 01,09 - 14дни- това означава, че на 15.09 трябва да подам уведомлението. Проблема е, че аз сега разбирам за това, адвоката ни е подал жалба срещу това решение, но явно е пропуснал срока. Сега ми остава да подам уведомлението от 01.10 или греша? И нещо друго- спорен е въпроса, но дължи ли се обезщетение за платен отпуск за времето, за което работодателя възстановява лицето на работа? Нека адвокатът да провери първо, влязло ли е решението в сила, ама какви сте пъргавелки, лицето си поиска и платихме!?!, а влязло в сила решение имаш ли, аланкоолу?второ, в районния съд (където е започнало делото) - на коя дата лицето е получило съобщението! И вземи прочети 54е (3) и 349 (1) КСО, вместо да се обучаваш по написаното в темите. Там половината е прокиснала боза, от която освен дрисък друго не можеш да получиш. RE: прекратяване чл.325 т.2 новобранец (гост) 06.10.2009 11:53 адвоката ни каза да плащаме обезщетенията и ние ги платихме, получихме решението на 03,09 решението е с изх.номер от 02,09. Решението е с дата 17.08, като е упоменато, че срока за обжалване е 2 седмици и в самото решение е записано, че е влязло в сила от 01.09. Според вас имаме ли шанс да се вместим в законния срок за обжалване?? Както и да е, сега ще видим дали ще ми дадат инфо на коя дата лицето е получило съобщението. RE: прекратяване чл.325 т.2 новобранец (гост) 06.10.2009 12:48 RE: прекратяване чл.325 т.2 новобранец (гост) 06.10.2009 15:49 Трябва да прекратя договора от датата на връчване на решението- мога ли да подам уведомление за прекратяване със стара дата, не трябва ли да спазвам 7-дневния срок за подаване на уведомлението?


text: Майстор Миро - най-обичаният сърбин в България Всеки, който прекрачи прага на неговата кръчма, се чувства като Бог. С пикантния си - типично по сръбски пиперлив и в същото време простодушен хумор, майсторът веднага съсредоточава вниманието върху себе си и печели симпатиите на посетителите. Готвачът медийна звезда Вероятно няма да се учудите защо в желанието си да представим особеностите на сръбската национална кухня избрахме именно майстор Миро, който често може да се види в различни телевизионни предавания. Впрочем ясно е, че колегите го канят, за да си вдигнат рейтинга с неговото цветно присъствие. Какъв по-ярък представител на кулинарията на нашите съседи бихме могли да намерим на наша територия?!.. Той ни покани на 16 декември, неделя, в 11.00 часа. Когато влязохме вътре, симпатичен сервитьор ни попита дали сме с резервация, защото този ден има събитие с благотворителна цел в заведението и майсторът е доста зает. Обяснихме, че той лично ни е поканил и че ще го чакаме, докато се освободи. Но... не се наложи. Бай Миро слезе на бегом по стълбите от третия етаж. Разпери ръце, като че искаше да ни прегърне, макар и да ни виждаше за първи път в живота си. Усмихна се широко и ни замъкна направо в центъра на събитието. Благотворителност без граници А ето каква е неговата история - в началото на месеца две представителки на организации на хора с увреждания на зрението и слуха го посетили да го питат дали може група от 40 души с този тип недъзи да почувства предпразничната атмосфера в неговото заведение на по-ниски цени. “Па како да не може?” рекъл Миро. Отказал да им вземе каквито и да било пари и ги поканил да ядат и пият на воля при него. Точно когато се озовахме на третия етаж и видяхме хората, насядали край отрупаните с невероятни вкусотии маси, една жена се спусна към Миро с думите: “Майсторе, може ли да дадеш автограф на внука ми? Той много те харесва...” Миро се ококори и отвърна следното: “Па я ни сум Лепа Брена! А и аутограф нема ни вкус, ни мирис... Дайте кебапче на дете! С ньом да запамети Майстор Миро!” Момчето, разбира се, получи както кебапче, така и автограф и беше много щастливо. А инициаторките на събитието връчиха благодарствено писмо от тяхната организация и документ за направено дарение на Миро. Колкото и да се виждаше, че е шегаджия по сърце, майсторът навлажни леко очите си. Виждаше се, че той не може да загърби чуждата болка. Искам нещо голямо и истинско за България Когато останахме насаме, го попитах защо е останал в нашата страна. Нали ние българите все си мислим, че сърбите винаги са живели по-добре от нас - както при Тито, така и сега. Миро ми каза, че много-много обича България - тя го е приела не просто като свой син, а много повече от това... И сега на него му се иска да направи нещо голямо за тази държава. В главата му отдавна се е загнездила една чудна мисъл да огранизира СКАРИАДА в София върху голяма открита площ. Преди 7 години, когато дошъл в България, започнал работа на магистралата извън Пловдив точно там, където били работните места на проститутките. Започнал да се труди като обикновен готвач. И тъй като явно показвал, че иска всичко да научи, хората го харесали. Често се събирали при него след работа на сладка приказка. Така един възрастен човек една вечер го попитал откъде е, а после му рекъл: “Виждаш ли тия хълмове наоколо? По тях някога са пасли овцете на дядо ми. Той е бил много-много богат. Сега обаче времето е друго и аз - неговият внук, не само че не съм богат, а точно обратното - беден съм. И си мисля, че всичките загуби за хората идват от проклетата политика. И точно тя е виновна да не се чувстваме съвсем като братя със сърбите. А всъщност ние българите и сърбите, сме едно.” Миро никога няма да забрави думите на непознатия. Точно те му дали вярата, че един ден ще има дом за семейството си в нашата страна. Сега това е факт - къщата му е точно на три крачки от заведението “При Миро”. В нея се отбива само за да поспи, защото истинският му дом все пак си остава кръчмата. В нея тече животът - както неговият, така и на Олгица (съпругата му), така и на сина и на дъщеря му. Впрочем и зет му (сервитьорът, който ни посрещна) работи в нея. Той е българин. Внучката на Миро е истинска рожба на любовта между България и Сърбия и този факт го прави много-много щастлив. Най-знаменитият стек на света Другото задължилно е скарата да е на дървени въглища. В Сърбия скарата е точно такава. Няма газ, няма ток! Доказано е, че при този начин на топлинна обработка вкусът на месото е превъзходен и не може да се сравни с нищо друго. Истинската плескавица След това се меси още веднъж на по-тънка шайба. Подправките, които се използват, са вегета, черен пипер, кисела вода (вероятно се добавя оцет или лимонтузу) и бакпулвер. Каймата за плескавицата се меси много-много дълго. Един майстор някога казвал на Миро така: “Синко, требва толкова много да месиш - чак дупе да ти се отвърти!” Важно е и как се пече. Има много видове плескавици - пълнени с лук, с гъби, с кашкавал и т.н. Месото трябва да е истинско - никаква соя, никакви добавки! Щом има добавки, това за Миро означава стремеж за бързо забогатяване. А според него истинското ястие се притготвя от истински продукти! Само така вкусът си го бива! Майсторът ми сподели, че рецептата на плескавицата е на възраст над 100 години поне. А Миро много държи на истинските неща - както в кухнята, така и в живота. С тях се е издигнал, с тях е станал известен. Разликата между нашата и сръбската кухня


text: Рафаело Санцио |Рафаело Санцио| |Рождено име||Рафаело Санцио да Урбино| |Роден||6 април 1483 г. Урбино, Папска държава |Починал||6 април 1520 г. (на 37 г.) Рим, Папска държава |Националност||Италия| |Стил||ренесанс| |Учители||Пиетро Перуджино| |Рафаело Санцио в Общомедия| Рафаело Санцио да Урбино (на италиански: Raffaello Sanzio da Urbino; наричан също Рафаело Санти или само Рафаело) е италиански художник и архитект от Флорентинската школа. Той твори през Зрелия Ренесанс, който обхваща периода от самия край на 15 век до първите години на 16 век. Дейността на Рафаело се разделя на три стилистично обособени етапа, описани още от Джорджо Вазари: ранните му години в Умбрия, четиригодишен период във Флоренция (1504-1508) и триумфалният му успех в Рим, където работи за двама папи и техните близки сътрудници.[2] Въпреки относително краткия си живот, Рафаело е много продуктивен, ръководи необичайно голямо ателие и оставя след себе си огромно живописно наследство. След първите няколко години в Рим, повечето картини на Рафаело са проектирани от самия него, но са изпълнявани в ателието му по негови скици. Много от работите на Рафаело се намират в Апостолическия дворец във Ватикана, включително изрисуваните с фрески Стаи на Рафаело, смятани за централната и най-голяма творба в кариерата му. Там е разположено и най-известното произведение на Рафаело - „Атинската школа“, намираща се в стаята Станца дела Сегнатура. Още приживе Рафаело е много влиятелен, въпреки че извън Рим работите му са известни главно от печатни репродукции. След смъртта му неговият главен съперник Микеланджело става по-популярен и едва през 18-19 век по-ведрите и хармонични работи на Рафаело отново започват да се оценяват високо. Съдържание Биография[редактиране | edit source] Ранни години[редактиране | edit source] Рафаело Санцио е роден в Урбино на 6 април 1483 година в семейството на Джовани Санти, художник и поет в двора на местните херцози. При херцог Гуидобалдо да Монтефелтро и съпругата му Елизабета Гонзага градът е сред водещите италиански средища на литературата и изкуството. Рафаело израства в двора на херцозите, където придобива своите обноски и умения за общуване, подчертавани от Вазари.[3] Там той се запознава с придобиващи популярност млади писатели, като Балдасаре Кастилионе, Бернардо Довидзи и Пиетро Бембо. Опитът на Рафаело в дворцовия живот му дава възможност по-късно с лекота да се движи във висшето общество, с което създава впечатлението, че напредва в кариерата без усилия. От друга страна той не получава особено добро класическо образование и не е сигурно, че може да чете добре на латински.[4] През 1491 година умира майката на Рафаело, а през 1494 година - и баща му, който междувременно се е оженил повторно. Останал кръгъл сирак на 11 години, Рафаело остава под попечителството на единствения си чичо Бартоломео, свещеник, който впоследствие води продължителни съдебни дела с мащехата му. Самият Рафаело вероятно продължава да живее с нея, когато не чиракува при някой художник. По това време той вече показва известен талант, а според Вазари дори помага на баща си, докато той е жив.[5] Дори след смъртта на Джовани Санти ателието му продължава да работи и Рафаело, заедно с мащехата си, изглежда участва в неговото управление от ранна възраст. Преждевременно развитият му талант може да се види в една запазена скица на автопортрет от юношеските му години. Още в Урбино Рафаело се запознава с работите на починалия през 1475 година местен придворен художник Паоло Учело и на живеещия в близкия град Чита ди Кастело Лука Синьорели.[6] Според Вазари, бащата на Рафаело го води да чиракува в ателието на известния умбрийски художник Пиетро Перуджино, но този факт е оспорван, поради ранната възраст на Рафаело при смъртта на баща му и липсата на други източници, които да го потвърждават. Според друга теория, той получава известно обучение от Тимотео Вити, който от 1495 година е придворен художник в Урбино.[7] Повечето съвременни изследователи приемат, че Рафаело работи като помощник на Перуджино около 1500 година. Влиянието на Перуджино върху ранните работи на Рафаело също е ясно забележимо.[8] Освен стилистичната близост, техниката на двамата също е много близка.[9] През 1501 година Рафаело вече е наричан „майстор“ - по това време обучението му би трябвало да е приключило. Първата му самостоятелна поръчка е тази за Чита ди Кастело, която рисува с маниера на Умбрийската школа — красиви линии, сдържаните ритмични движения на строгите перуджови фигури. През 1501 и 1502 година той прави два диптиха. Първият има два сюжета - "Трите грации" и "Сънят на рицаря", а вторият е "Свети Георги в борба с дракона". И в двата диптиха се забелязва влияние на античното изкуство. Флорентински период[редактиране | edit source] През 1503 г. Рафаело заминава за Флоренция, където се запознава с творчеството на Леонардо да Винчи, Микеланджело и Донатело. Под влияние на тяхното изкуство стилът му става по-раздвижен, а познанията му се обогатяват. По това време той се сприятелява с монаха-живописец Фра Бартоломео. Именно във Флоренция Рафаело се прочува със своите Мадони и се посвещава изцяло на тях. През 1504 г. Рафаело прави първата си значителна творба - "Обручение Богородично", в която се насочва към нови идеи и композиционни решения. Същата година той рисува „Мадоната на великия херцог”, отличаваща се със строга красота, за разлика от по-късните меки и миловидни образи. Като подарък за свой приятел, флорентински търговец създава „Мадоната с щиглеца” (1505), където изобразява Богородица с младенеца и малкия Йоан, който подава на Исус птица щиглец, символ на плодовитостта. В нея е използвана пирамидалната композиция на Леонардо. Други негови творби от този период са "Портрет на Пиетро Бембо"(1504-1506), "Млада жена с еднорог"(1505), портрет на Анджело и Магдалена Дони (1505), "Полагане в гроба" и "Оплакване на Христа"(1507), "Мадона Естерхази" и "Хубавата градинарка"(1508). Римски период[редактиране | edit source] През 1509 г. Рафаело получава поръчка от папа Юлий II, за да проектира и изпише три от залите на Ватиканските музеи - Станца дела Сигнатура, Станца ди Елеодоро и Станца Залия, т.нар. Стаи на Рафаело. Най-известните му творби са фреските в Станца де ла Сигнатура (Залата на печата) - „Атинската школа“ и „Диспутът за Светото писание“. „Атинската школа“ (1509-11) е пример за използването на линейната и въздушна перспектива. В нея Рафаело изобразява много от великите философи, поети и мислители на античността, като Аристотел, Платон, Питагор, Хераклит и Птолемей. Платон със своя облик напомня Леонардо да Винчи, Хераклит - Микеланджело, последните изследвания с рентгенови лъчи показват, че тази фигура е била добавена по-късно. Евклид /Браманте/, рисуващ геометрични фигури и в долния десен ъгъл, където за изобразени Птоломей с глобуса и Заратустра с небесната сфера, художника си е направил автопортрет /младеж с червена дреха и зелена шапка/. Освен фрески в Рим Рафаело прави и множество живописни картини. Красивата дъщеря на хлебар от Трастевере той изобразява в "Дона Велата"(1512-13); През 1513 той създава едно от най-известните си произведения - "Сикстинската мадона". В нея Мадоната има излъчване на кралица, въпреки скромното си облекло, заобиколена от папа Сикст и св. Варвара. Рисува и много други картини с религиозни и мистични сюжети. Сред тях са "Св. Цецилия" и кръглата "Мадона Алба" (1511). Една от последните му творби е "Преображение Христово", поръчка на Джулио ди Медиано. Като архитект Рафаело е автор на вила „Мадама“ — образец на ренесансовата архитектура. Дворецът Пандолфини във Флоренция е също по проект на Рафаело. Портретите му са сред най-ценните и известни творби от Ренесанса. Също както и Микеланджело, Рафаело пише сонети. Умира на 37-ия си рожден ден в Рим. Погребан е в Пантеона. След смъртта му неговият съвременник Бембо пише следния епитаф, който е изписан над гробницата му: "Тук лежи Рафаел, от когото Природата се опасяваше, че ще бъде победена и която умря заедно с него". В чест на Рафаел е наречен кратер на планетата Меркурий. Галерия[редактиране | edit source] Бележки[редактиране | edit source] - Honour, Hugh и др. A World History of Art. London, Macmillan, 1982. с. 357. - Vasari. Life of Raphael from the Lives of the Artists. BCA, 1979. с. 208, 230. - Vasari. Life of Raphael from the Lives of the Artists. BCA, 1979. с. 207. - Jones 1983, с. 204. - Jones 1983, с. 5. - Jones 1983, с. 4-5, 8, 20. - Jones 1983, с. 8. - Wölfflin, Heinrich. Classic Art. An Introduction to the Renaissance. New York, Phaidon, 1968. - Jones 1983, с. 17. Източници[редактиране | edit source] - Jones, Roger и др. Raphael. Yale, 1983. ISBN 0-300-03061-4. с. 204.


text: Документи за самоличност Ред за издаване на лична карта и паспорт Лицето се явява лично, удостоверява своята самоличност и отправя искане за разпечатка на заявление, като посочва вида на документа и услугата (обикновена, бърза или експрес) за издаването на български личен документ. Служителят предоставя отпечатано заявление, съдържащо автоматично попълнени актуални данни по гражданското състояние на заявителя, снимка и подпис от последния му издаден документ за самоличност. Заявителят извършва проверка на попълнените данни, като отразява в заявлението - вярно/невярно (отбелязва с “V” полето вярно, когато данните в заявлението съвпадат с актуалните му данни, и отбелязва с “V” полето невярно, когато данните в заявлението не съвпадат с актуалните му данни), попълва празните полета, които не са попълнени, нанася съответните корекции и актуализации, и подписва заявлението. В заявлението заявителят може да посочи и данните (три имена, ЕГН) на лице, което да получи готовия документ. След попълване на заявлението и нанасяне на съответните корекции в заявлението, гражданинът представя на длъжностното лице – заявлението с приложени към него удостоверителни документи по гражданско състояние (за всяка една корекция, която е направил) и заверени копия: - на ЕГН (удостоверение за раждане, удостоверение за вярно ЕГН); - на месторождение (удостоверение за раждане); - на име (удостоверение за раждане, удостоверение за граждански брак, съдебно удостоверение за промяна на фамилно име след развод и други); - когато промяната не е отразена в националната база данни се прилага удостоверение за извършена промяна в личния регистрационен картон; - на адрес (удостоверение за постоянен адрес); - документ за платена държавна такса. Имената и месторождението се изписват на кирилица и латиница чрез английска транслитерация по приложен образец. По искане на гражданите имената им могат да бъдат изписани на латиница по начин, различен от английската транслитерация в първи документ за самоличност. Промяната в следващ документ може да се извърши само след представяне на официални документи, съдържащи исканото изписване или след представяне на съдебно решение. В случай на изгубване, кражба или унищожаване на български личен документ лицето е длъжно да подаде в срок до 3 дни писмена декларация относно тези обстоятелства в най-близкото РУ на МВР. При подаване на заявления от неграмотни, които не могат да се подписват, съдържанието на заявлението се прочита на глас от длъжностното лице в присъствието на двама свидетели. При одобрение заявлението се подписва от свидетелите, а неграмотният полага пръстов отпечатък от десния показалец. При подаване на заявление не е необходимо да се носят снимки. Заснемането на заявителя ще се извърши при снемане на биометричните данни, безплатно. Необходимостта от допълнителни проверки, свързани с издаването на български личен документ, е основание издаването на български личен документ чрез бърза или експресна услуга да се трансформира в обикновена услуга. Обновено на 20 Юли 2011 г.


text: Заместител Заместител е понятие от органичната химия, което включва атом или химична група, разположена на мястото на водороден атом от структурата на съответен цикличен или нецикличен въглеводород (оттук идва идеята за заместване). Често за означаването на заместители се ползва наставката "-ил", като например етил, фенил, хидроксил, аминометил и други, като мястото на заместителя, често се посочва посредством арабски числа. Това позволява различаването на изомерите на дадено химично съединение. По подобие на означаването на мястото в основното съединение, арабски числа се ползват и в името на по-сложните заместители. Така например за изключително комплексни заместители като "4,6-диамино-3-[4-амино-3,5-дихидрокси-6-(хидроксиметил)тетрахидропиран-2-ил]окси-2-хидрокси-циклохексоксил" има набор от правила известен като "Номенклатура за наименуване на органичните съединения", чието съставяне, обогатяване и стандартизиране е задължение на "Международният съюз за чиста и приложна химия" (IUPAC).


text: Флуд Флуд (от неправилно произнасяне на англ. дума flood — наводнение) — съобщения в интернет-форум или чат, заемащи (в много случаи) голям обем и не носещи значима информация; или съдържащи твърде малък дял полезна информация. Флуд се разпространява по различни причини - със злонамерена цел - тролинг, от желание да се досажда на някого и др. Флудер - лице, което разпространява флуд. Техническият флуд представлява хакерска атака с голямо количество заявки, водеща до блокиране на системата. Във форумите флуд понякога се нарича писането на дълги постинги извън темата.


text: Villa Thatluang е предпочитан както от пътуващите по работа така и от туристите заради качествения и удобен престой, който предлага квартал разглеждане на забележителности на Виентян. Оттук гостите имат лесен достъп до всичко, което този оживен град може да предложи. Хотелът предоставя също лесен достъп до безбройните градски забележителности и атракции като Посолство на Тайланд, Японско Посолство, Пха Тхат Луанг. Възползвайте се от богатството на ненадминатите услуги и удобства в Виентян. Гостите на хотела могат да ползват съоръжения като Wi-Fi връзка в общите части, пералня, паркинг. Всички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. Каквато и да е причината за Вашето посещение в Виентян, Villa Thatluang е идеалното място за една вълнуваща почивка далеч от всичко.


text: Публикации на ЕЦБ От 1 януари 2007 г. БНБ като член на Европейската система на централните банки участва със свои експерти в разработването на Годишния доклад на Европейската централна банка и в периодичните Доклади за конвергенцията, подготвяни от ЕЦБ. Като част от своите задължения в рамките на ЕСЦБ централната банка на България превежда на български език тези издания и осъвременявания програмен документ Обща документация относно инструментите и процедурите по паричната политика на Евросистемата, които можете да намерите тук и на интернет страницата на Европейската централна банка. Специалисти от БНБ участват и при подготовката на българските издания на информационните брошури, публикувани от ЕЦБ. БНБ има задължението да превежда и да публикува извадка от броевете на "Месечен бюлетин" на ЕЦБ, издавани през март, юни, септември и декември на съответната година. Месечен бюлетин на ЕЦБ Изданието съдържа подробен анализ на състоянието на икономиката и на рисковете за ценовата стабилност. То излиза седем дни след първото месечно заседание на Управителния съвет на ЕЦБ, на което се вземат решения за основните лихвени проценти. От началото на 2011 г. националните централни банки на държавите-членки извън еврозоната превеждат и публикуват на своите интернет страници само подбрани текстове от броевете на бюлетина, издавани през март, юни, септември и декември. Извадката съдържа увода, кратки резюмета на главите и макроикономическите прогнози на експертите на ЕЦБ и на Евросистемата за еврозоната.


text: Днес (на 05.05.2011 г.) се проведе за 5-та поредна година денят на ученическото самоуправление. Длъжностите на всички учители и на целия персонал в този ден заеха учениците, които изпълниха своите задачи със силно изявено желание и невероятно голямо старание, а отговорностите за встъпилите в длъжност възпитаници на гимназията в никакъв случай не бяха малко. Гимназистите заемаха както учителски постове, така и важни ръководителски и административни позиции – от счетоводители до системни администратори и директор. Въпреки множеството си задължения учениците проявиха забележително чувство за организация и се справиха успешно с всяко едно предизвикателство, с което се сблъскаха. В края на деня доволни бяха не само по-малките, които имаха шанс да общуват и да научат нещо ново от своите връстници, но и гимназистите, които приключиха тежкия работен ден с усмивка на лице и видимо чувство за удовлетворение. Преди да се приберат по домовете си учениците се събраха в зала "Екзюпери", където им беше представена уникална програма за развиване на възможностите на младите хора, като при успешното ѝ завършване участниците получават медал и сертификат, признати в 132 страни и имащи определяща роля при кандидатстване както във висши учебни заведения, така и в реномирани фирми зад граница. Денят на ученическото самоуправление завърши с дебат на тема "Традиции и новаторство", като в него взеха участие почти всички присъстващи гимназисти. Информация и снимки: Константин Керанов


text: Кухненският асансьор Двама наемни убийци - Бен и Гас чакат в приземна хотелска стая да извършат поредната си поръчка. Бен, по-старшият в дуета, спокойно си чете своя вестник и от време на време цитира от него интересните статии. Гас от своя страна обикаля нервно насам-натам из стаята. Той постоянно се оплаква, включително за това, че е обсебен от спомена за последната им жертва, едно момиче. Гас се само съжалява и за професията, която си е избрал. В дъното на стаята има кухненски асансьор, от който изведнъж започват да пристигат поръчки за храна, което допълнително повишава напрежението между двамата. Гас не престава да задава въпроси на Бен, на които той отказва да отговаря (а дори и да ги чуе). Напрежението расте до своята пределна точка, докато най-накрая избухва. Гас отива да си налее вода и в този момент домофонът до асансьора иззвънява Бен изслушва внимателно съобщението – което гласи, че жертвата им ще пристигне всеки момент. Бен извиква след Гас, Който все още е извън стаята. Вратата се отваря, Бен се обръща с насочен пистолет, и тогава влиза Гас, с разсъблечено сако, риза и без пистолет. Следва дълго мълчание, в което двамата са се вторачили един в друг, преди завесата да се спусне (това, което се подразбира е, че Гас е следващата жертва, която Бен е нает да убие).


text: Председател. – Следващата точка е докладът на Метин Казак, от името на комисията по международна търговия, относно търговските и икономически отношения с Турция (A7-0238/2010). Метин Казак, докладчик. − Г-н председател, уважаеми г-н комисар, уважаеми колеги, основната причина за изготвянето на този доклад е, че Турция е един от най-важните търговски партньори на Европейския съюз. Според официалните статистики Турция е 17-тата по големина икономика в света и 6-та в Европа, както и 7-ми търговско-икономически партньор на Европейския съюз. Търговският стокообмен между Европейският съюз и Турция през 2008 г. достига своят най-висок връх от 100 милиарда евро годишно. В този смисъл основните акценти и насоки за действие, посочени в този доклад на Комисията по международна търговия, биха могли да се обобщят в няколко пункта: На първо място, въпреки че действащият от 1996 г. митнически съюз е безспорен успех за икономическата и търговска интеграция между Европейския съюз и Турция, все още съществуват нетарифни ограничения, прекомерно усложнена бюрократична система и тежки процедури, за преодоляването на които Турция трябва да предприеме незабавни действия. Второ, Комисията следва да продължи ангажимента и диалога си с Турция в областта на търговията, особено в рамките на Съвместния консултативен комитет и Съвместния комитет за митническия съюз. По-ефективното използване на тези платформи е необходимо за бързото разрешаване на оставащите проблеми. Турция следва да преустанови дискриминационните си практики по отношение на чуждестранни предприятия, като дава 15-процентно ценово преимущество на турските участници в търгове в областта на обществените поръчки. Европейският съюз има сключени споразумения за свободна търговия с трети страни, с които Турция все още не е успяла да сключи подобни споразумения. Това има отрицателно въздействие върху турската икономика, като позволява едностранен привилегирован достъп до турския пазар за партньорите на Европейския съюз. Признавайки трудностите, пред които е изправена Турция при сключването на такива споразумения, Комисията и Съветът се призовават да осигурят включването на Турция в проучванията на оценка на въздействието на предстоящите за сключване споразумения за свободна търговия с трети страни, както и за предаване на информация относно позицията на Европейския съюз и състоянието на преговорите по тези споразумения. На пето място, фалшифицираните стоки представляват сериозен проблем в двустранните търговски отношения и намаляват привлекателността на Турция за преки чуждестранни инвестиции. Затова Турция трябва да приложи ефективно новото си законодателство в областта на правата на интелектуална собственост. На шесто място, Турция е влиятелна регионална сила и играе изключително важна роля в Черноморския и Кавказки регион, в Средиземноморския басейн, Близкия изток и Централна Азия. Тези регионални платформи могат да бъдат от голяма полза за Европейския съюз, понеже предоставят достъп до нови пазари, създават нови възможности, които ще допринесат за укрепването на икономическите връзки между Европейския съюз и тези региони. На седмо място следва да се отбележи, че ниската степен на участие на жените на пазара на труда и наемането им в сивата икономика са главно предизвикателство пред Турция в областта на трудовия пазар, затова тя следва да постави заетостта сред жените в центъра на своята икономическа и социална политика. Комисията и Съветът трябва да преразгледат визовите процедури, които ограничават движението на турски бизнесмени и водачи на камиони и създават пречки пред търговията. В същото време Комисията трябва да следи дали държавите-членки спазват решенията на Съда на Европейския съюз по този въпрос. Докладът включва и други аспекти, по които беше постигнат компромис между политическите групи в Европейския парламент, но освен това аз си позволих да внеса две изменения, свързани с актуализация на статистически данни относно бедността и безработицата в Турция, както и кратък коментар относно референдума в подкрепа на конституционната реформа, който се очаква да подпомогне процеса на демократизиране в Турция и да доведе до по-ефективно прилагане на принципите на свободния пазар. Надявам се, уважаеми колеги, че предстоящият дебат в пленарна сесия ще отрази същия дух на сътрудничество и конструктивност, на който бяхме свидетели по време на обсъждането в Комисията по международна търговия. Карел де Гухт, член на Комисията. – (EN) Г-н председател, уважаеми членове на Парламента, бих искал да благодаря на г-н Казак, че е изготвил настоящия балансиран и справедлив доклад относно търговските и икономическите отношения с Турция. Също така искам да благодаря на членовете на комисията по международна търговия за ценния им принос към доклада. Въпреки че в основата на този доклад е митническият съюз между Европейския съюз и Турция, в него са разгледани и други въпроси – като автомобилния транспорт, квотите и визите – върху които предпочитам да не се спирам като член на Комисията, отговарящ за търговията. Не е нужно да напомням на Парламента, че Турция е много важен икономически и политически партньор на Европейския съюз. В действителност Турция е седмият по големина търговски партньор на Европейския съюз, а Европейският съюз е основният търговски партньор на Турция. Освен това Турция е единствената държава с голям обем на търговията, с която Европейският съюз е в митнически съюз. В допълнение към това, Турция е страна кандидатка. Всичко това представлява едни наистина уникални двустранни взаимоотношения. Правната рамка на търговските отношения между Европейския съюз и Турция е митническият съюз. Както се отбелязва в доклада, митническият съюз има основна роля в развитието на двустранната търговия в полза и на двете страни. Продължават обаче да съществуват редица трудности, много от които се дължат на неспособността на Турция правилно и пълно да приложи митническия съюз, като по този начин причинява големи и растящи търговски проблеми, които са останали нерешени в продължение на много години. За сметка на това Европейският съюз е изпълнил изцяло митническия съюз. Преди няколко години Комисията предложи на Турция възможност за задълбочаване на митническия съюз и за сключване на допълнителни споразумения, които, наред с другото, ще обхващат услуги и обществени поръчки, но това предложение беше отхвърлено от Турция. Комисията е готова да предприеме необходимите стъпки за по-нататъшно развитие на двустранните търговски отношения с Турция. Аз съм готов да разгледам с Турция начини за разсейване на турските опасения, свързани със споразуменията за свободна търговия, сключени от Европейския съюз с трети държави. На техническо равнище се действа усилено, за да се предостави на турските ни партньори информация за напредъка на преговорите относно търговските споразумения с други държави. Също така включихме и препратка към митническия съюз между Европейския съюз и Турция в съответните проучвания за оценка на въздействието. Редовно насърчаваме Турция своевременно да ни информира за нейните чувствителни въпроси и опасения. Освен това ние информираме нашите партньори, с които сме сключили споразумения за свободна търговия (ССТ) за митническия съюз със Турция и настояваме те също да сключат ССТ с Турция. Този ангажимент от партньорите по ССТ на Европейския съюз е включен в съответното споразумение или като цял член, или като декларация. Вярно е, че сме изправени пред проблеми с някои държави-членки, които не са склонни такъв език да бъде включен в нашите ССТ. Съжалявам за това, но мога да ви уверя, че ще продължа да правя всичко възможно, за да гарантирам, че митническият съюз между Европейския съюз и Турция продължава на функционира добре. Позволете ми да заявя ясно, че сме изправени пред определена съпротива и нежелание за пълно изпълнение на митническия съюз от страна на Турция. В доклада са подчертани ясно областите и мерките, предприети от Турция, които не са в съответствие с митническия съюз. Считам, че този доклад ще спомогне да се мотивира Турция да предприеме необходимите положителни стъпки за подобряване на цялостното функциониране на митническия съюз и за започване на преговори по допълнителни споразумения, които ще засилят двустранните ни търговски и икономически отношения. Също така бих искал да се възползвам от възможността да ви информирам, че лично поемам ангажимент за подобряване на търговските отношения между Турция и Европейския съюз. През юни тази година турският държавен министър на външната търговия се свърза с мен и ние се съгласихме да поддържаме редовна връзка. Неотдавна той ме покани на среща в Анкара през следващите месеци – покана, която ще приема с надеждата да постигнем напредък за бързо, устойчиво и приятелско решаване на продължаващите търговски проблеми. Благодаря ви за вниманието. Godelieve Quisthoudt-Rowohl, от името на групата PPE. – (DE) Г-н председател, г-н член на Комисията, госпожи господа, Турция е сериозен търговски партньор на Европейския съюз, а също и обратно. Въпреки че Турция значително разшири търговията си през последните години, ние, като Европейски съюз, все още сме най-големият търговски партньор на Турция. Все пак, добрите неща винаги могат да бъдат подобрени и това е целта на настоящия доклад. Ето защо призоваваме Турция да намали високите си тарифи например върху селскостопанските продукти и да премахне оставащите нетарифни пречки пред свободното движение на стоки. Опростяването на процедурите и намаляването на бюрокрацията също биха подобрили търговията. Разбира се, Турция също успя наскоро да направи някои подобрения, както спомена членът на Комисията. Независимо от това, щеше да има по-голям поток от чуждестранни инвестиции, ако беше възможно да се подобрят законите, свързани с интелектуалната собственост, и ако Турция действително спазваше правилата в това отношение. Законите в Турция не се прилагат ефективно. Също така, призоваваме Турция да приложи изцяло допълнителния протокол към споразумението за асоцииране. Все още съществуват пречки пред свободното движение на стоки, които трябва да бъдат премахнати. Всеки път, когато обсъждаме Турция в Парламента – включително в комисията по международна търговия – много често разискването е много емоционално. Затова бих искала специално да благодаря на докладчика, че със своето открито и чудесно сътрудничество с всички докладчици в сянка успя да изготви този текст по начин, който отразява вижданията на всички нас, нещо, което беше видно и при гласуването в комисията. Много Ви благодаря, г-н Казак. Francesca Balzani, от името на групата S&D. – (IT) Г-н председател, госпожи господа, Европейският съюз и Турция имат силни търговски връзки. Митническият съюз даде възможност обемът на търговията между Европейския съюз и Турция да достигне внушителната цифра от 100 млрд. евро на година. Преди всичко, географското положение на Турция я прави важна връзка между Средиземноморския регион, Близкия изток, Азия, както и регионите на Кавказ и Черно море. Турция е и държава, която е в противоречие с Европа, защото има напълно различна демографска динамика и защото е млада страна, която първа започна борба с кризата и трудните реформи, изисквани от тази динамика. Ето защо тя е допълваща държава, защото е различна от Европейския съюз в много аспекти и затова съществува голяма степен на взаимен потенциал: именно върху това трябва да се съсредоточим. Трябва да внимаваме да не пропилеем този потенциал, а да го превърнем в плодотворни инвестиции. Вярно е, че Европейският съюз е важен търговски партньор, но Турция все по-често обръща поглед към Русия, Африка и Близкия изток. Освен това митническият съюз все още не включва обществените поръчки или услугите, а там все още са налице сериозни пречки пред международната търговия. Ето защо трябва да работим за премахване на пречките пред този потенциал – и аз смятам, че докладът, който обсъждаме днес, и за който ще гласуваме през следващите няколко дни, се движи в тази посока – защото съществуват области, в които наистина трябва да повишим този потенциал: енергетиката, околната среда, мрежите от услуги и инфраструктурата. Ето защо този доклад представлява важна стъпка и аз смятам, че работата на г-н Казак следва да бъде подкрепена, и аз бих искала да му благодаря за нея. Niccolò Rinaldi, от името на групата ALDE. – (IT) Г-н председател, г-н член на Комисията, госпожи господа, приветствам доклада на г-н Казак, който фактически ни казва, че Европейският съюз разполага с един забележителен инструмент за по-нататъшно развитие на своите отношения, включително политическите си отношения, с Турция: търговската политика. Значимото геостратегическо положение на Турция за Средиземноморския регион, Близкия изток, Централна Азия и Кавказ вече беше отбелязано. Има една прекрасна поема от турския поет Назъм Хикмет, която гласи: „тази страна с форма на глава на кобила, галопираща от далечна Азия към Средиземноморието“. Бихме искали кобилата, тоест Турция, да бъде истинска опорна точка на отношенията с тези региони, един от центровете на които е Турция. За да стане това обаче, трябва да бъдат установени политически и търговски отношение с Армения, въпросът за Кипър трябва да бъде решен, и аз бих подчертал параграф 11 от доклада на г-н Казак относно задействането и прилагането на митническия съюз по отношение на частта от Кипър, окупирана от Турция. Така че не всичко е идеално. Г-жа Balzani също посочи, че има някои проблеми, особено в областите на фалшифицирането, отбраната и защитата на интелектуалната собственост, и прилагането на митническия съюз към сектора на услугите и обществените поръчки. Бих искал да благодаря на г-н Казак. Средиземноморският регион няма как да не се промени и ние искаме да го променим заедно с Турция, която според Международния валутен фонд се очаква да отчете ръст от близо 37% за периода до 2020 г., което ни казва всичко, което трябва да знаем. Franziska Keller, от името на групата Verts/ALE. – (EN) Г-н председател, аз също бих искала да поздравя докладчика за този много добър доклад, който показва също колко важен търговски партньор е Турция за Европейския съюз и обратно, и колко важен е митническият съюз. Все още съществуват много проблеми, с които трябва да се справим и от двете страни, в Турция и Европейския съюз. В Турция има голяма необходимост от укрепване, наред с други неща, на правата на работниците. Съществуват обаче и проблеми, които трябва да разгледаме тук в Европейския съюз, като един от тях е либерализирането на визовия режим: следва да либерализираме визовия режим не само за шофьорите на камиони и бизнесмените, но и за студентите, туристите и други хора, за да се засили сътрудничеството не само между държавите, но и между хората. По отношение на споразуменията за свободна търговия, трябва да включим Турция изцяло на масата за преговори, защото тя също е засегната в голяма степен от споразуменията за свободна търговия. В общи линии отношенията ни с Турция трябва да се ръководят от справедливост и това включва ясното становище, че Европейският съюз се ангажира да изпълнява обещанията си и ще приветства Турция като член на Европейския съюз веднага след като критериите от Копенхаген бъдат изпълнени. Kyriacos Triantaphyllides, от името на групата GUE/NGL. – (EL) Г-н председател, референдумът за конституционната реформа в Турция имаше положителен резултат, но това е само крачка към развитието на универсални лични, политически и синдикални свободи. Част от кюрдите и много други се въздържаха от гласуване или гласуваха против референдума, именно защото искат по-всеобхватни подобрения и явни права. Жалко е, че все още няма законодателство в съответствие със стандартите на Международната организация по труда, които биха въвели пълно зачитане на правата на профсъюзните организации, колективните договори и правото на стачка. Като политическа група искаме да подчертаем, че напредъкът не може да се измерва само въз основа на търговските и икономически отношения с дадена държава. Приветстваме факта, че Европейският парламент използва този доклад, за да изпрати на Турция едно съгласувано послание. Избирателното прилагане – или по-скоро липса на прилагане – на допълнителния протокол към споразумението за асоцииране между Европейския съюз и Турция, без сериозни последици върху преговорите за присъединяване, е неприемливо. Ето защо, ако Турция иска търговия между общността на кипърските турци и Европейския съюз, вместо да търси косвени начини за признаване на образувание, което въз основа на международното право и резолюциите на ООН е незаконно, нека приеме предложението на президента на Република Кипър, Димитрис Христофиас, за връщането на Фамагуста, посредством ООН, на законните му обитатели, а търговията на пристанището в града да бъде поставена под егидата на Европейския съюз. Настоящото предложение, което няма скрит мотив, би могло да помогне значително за укрепването на икономиката на общността на кипърските турци и същевременно би могло да бъде отправна точка за по-големи усилия за помиряване на двете общности на острова. William (The Earl of) Dartmouth, от името на групата EFD. – (EN) Г-н председател, докладът описва Турция като шестата по големина икономика в Европа. Факт е обаче, че общата площ на Турция е над 300 000 квадратни мили и от тях само три и половина процента – по-малко от 10 000 квадратни мили – всъщност се намират в Европа. Само Европейският съюз може да категоризира Турция като европейска държава! Европейският съюз има този митнически съюз със Турция от 1995 г. Това е изключително необичайно. В действителност, Монако и Андора са единствените други такива държави. Позволете ми да направя една важна забележка. Наличието и в действителност успехът на митническия съюз прави членството на Турция в Европейския съюз, което води до пълен политически съюз – с всички трайни последици, които произтичат от това – изцяло и напълно ненужно. Това е нещо, за което ще се спори в Европа доста дълго време. Laurence J.A.J. Stassen (NI) . – (NL) Г-н председател, пред нас имаме доклад за свободните търговски и икономически отношения с Турция. От създаването на митническия съюз с държавата през 1996 г. търговията между Турция и държавите в Европа значително се разрасна. Нидерландската „Партия на свободата“ (PVV) счита свободната търговия за нещо, което трябва да бъде приветствано, и ние подкрепяме предложенията за премахване на техническите пречки пред търговията и бюрократичните пречки. Свободната търговия е от полза за всички нас както за Турция, така и за държавите в Европа. В същото време нека бъде ясно, че сътрудничеството с Турция трябва да се ограничи само до търговските отношения. PVV е против присъединяването на държавата към Европейския съюз. Европа може да прави бизнес с целия свят, с държави като САЩ, Израел и Япония, но това не означава, че тези държави също трябва да станат членове на Европейския съюз. Свободната търговия с Турция по никакъв начин не трябва да се разглежда като трамплин за членството на Турция в Европейския съюз. PVV няма каквито и да е възражения за това Турция да бъде търговски партньор на Европейския съюз, но категорично отхвърля широкообхватната европейска интеграция и членството на Турция в Европейския съюз. Ria Oomen-Ruijten (PPE). – (NL) Като докладчик на Парламента за Турция, бих искала да поздравя автора на този доклад за яснотата на неговите предложения. Съгласна съм с него: митническият съюз е от голяма полза както за турските, така и за европейските предприемачи. Както каза членът на Комисията обаче, този митнически съюз все още не е завършен и по редица въпроси никак не е добър. Възможностите и предизвикателствата за търговските ни отношения с Турция са очевидни. Останалите пречки пред търговията и техническите пречки трябва да бъдат премахнати незабавно, а напредъкът по отношение на достиженията на правото на Общността също ще спомогне за по-нататъшна хармонизация. Освен това е от съществено значение да се започне борба срещу фалшифицираните продукти, защото това е голям трън в очите на много европейски маркови производители, а фалшифицираните продукти, включително играчки, могат да бъдат наистина опасни, не на последно място за турските граждани. Трябва да се кажат и няколко неща по въпроса за социалната икономика, особено по отношение на синдикалните права. Ако искаме тази социална икономика, най-малкото беше предприета една малка крачка. По отношение на енергетиката, имаме общи интереси в тази област и затова трябва да съсредоточим вниманието си върху тях. Съществува и въпросът за визовото пътуване. Прекалено често съм виждала как хората в Турция срещат трудности, защото се отнасят към тях различно и аз бих искала да насоча вниманието на члена на Комисията към един друг въпрос. От решаващо значение е Турция да изпълни изцяло допълнителния протокол към споразумението за асоцииране. Неговата ратификация би премахнала огромно препятствие пред по-нататъшните търговски отношения, което ще е от полза както за Турция, така и за Европа. Добре е, че вече разполагаме с този доклад и ще повдигнем всички политически въпроси и отговори още веднъж в предстоящия доклад, който ще бъде изготвен от комисията по външни работи. Kader Arif (S&D). – (FR) Г-н председател, г-н член на Комисията, госпожи господа, преди всичко, моля, позволете ми да направя обща забележка за този доклад, който според мен е отражение на нашите отношения с Турция. Въпреки че трябва да поздравя докладчика и докладчиците в сянка за свършената от тях работа, бих искал да кажа, че той е двусмислен. Той отразява нашата нерешителност по отношение на тази държава. С постепенното приемане на измененията в комисията по вътрешна търговия започна да изниква един основен – почти сублимен – въпрос, който обаче попада извън обхвата на темата за икономическите и търговски отношения с Турция: ние за или против присъединяването на държавата към Европейския съюз сме? Те отразяват един вид колебание, което не е взето предвид: трябва ли Турция да се счита само за още една трета държава, с която могат да се развият търговски отношения, или за страна кандидатка за присъединяване, което води след себе си определени задължения, които трябва да бъдат изпълнени и от двете страни? Наистина е трудно днес да се каже дали този доклад отразява точно реалността на отношенията ни с тази държава и особено дали в действителност определя стратегия на Европейския съюз в това отношение. Зависи от коя страна на оградата се намираме: само привилегировано партньорство ли желаем, или всъщност искаме Турция да се присъедини? Аз просто искам да отправя предупреждение срещу противоречивите сигнали, които изпращаме. Не можем да поддържаме един нееднозначен подход по отношение на общата ни съдба и същевременно да се тревожим, че Турция изглежда се дистанцира от Европейския съюз. Едно партньорство изисква откровеност, но също и доверие. Изисква се откровеност, защото Турция в действителност все още трябва да положи големи усилия, за да гарантира цялостна реформа и изпълнение на ангажиментите си. То обаче изисква и доверие, което само по себе си изисква изпращане на положителни сигнали и насърчение. Когато турците гласуваха за реформиране на конституцията преди няколко дни, те направиха и това, което Европейският съюз искаше от тях: те постепенно привеждат законодателството си в съответствие с нашите стандарти, така че да могат да станат пълноправни членове на Европейския съюз. Все още има да се извърви дълъг път, но нека не създаваме допълнителни пречки и отклоняваме отношенията си от целта им, тоест членство. (Ораторът се съгласява на отговори на въпрос, зададен с вдигане на синя карта, съгласно член 149, параграф 8) William (The Earl of) Dartmouth (EFD). – (EN) Г-н председател, на оратора хрумвало ли му е, че реформираната конституция, на която се позова, също така значително ограничи независимостта на съдебната власт или това е нещо, което той одобрява? Kader Arif (S&D). – (FR) Г-н председател, аз все пак виждам само появата на добри неща от реформа като тази, която винаги е много сложна. Сигналът, че войската има по-малко правомощия и че демокрацията се движи напред, за мен, е важен сигнал за Европейския съюз. Винаги може да се критикува и да се счита, че определени неща не са били постигнати, но крачка напред си е крачка напред. Аз не съм песимист по природа и смятам, че действията, предприети от Турция, са в правилната насока, както и че това изразява желание за присъединяване. Затова нека се опитаме да го подкрепим. Anneli Jäätteenmäki (ALDE). – (FI) Г-н председател, искам да поздравя докладчика, г-н Казак. Това е един отличен доклад и, за разлика от предишния оратор, г-н Arif, аз не смятам, че следва да се отнася до абсолютно всичко, защото специално това е доклад за търговските и икономически отношения. Единственият проблем на Европейския съюз е, че при изготвянето на доклада в него се изброява всичко, което е възможно, и не се казва нищо за нищо. В случая въпросите, свързани с доклада, са ясно посочени, и за това искам да благодаря на г-н Казак. Митническият съюз, сключен през 1996 г. между Европейския съюз и Турция, свърза Турция с европейските пазари и държавата е сериозен търговски партньор на всички европейски държави и Европейския съюз. Все пак е жалко, че митническият съюз изглежда е изправен пред редица проблеми. Турските органи често изискват разрешителни и лицензи за вноса на стоки, което противоречи на споразумението. Разбира се, знаем, че държавите от Европейския съюз също правят това. Това изисква действия за решаването на проблема и от двете страни. В случая докладчикът споменава фалшифицираните продукти. Това изисква много повече работа. Единственият проблем на Турция, очевидно, е сивата икономика. Тя е на стойност до 5070% от цялата икономика на държавата и това, разбира се, оказва влияние върху търговията и икономиката и е нещо, върху което Турция трябва да работи. В бъдеще трябва да се отдели специално внимание на търговските и икономически отношения между Турция и Европейския съюз, а митническият съюз трябва да се направи по-приложим на всички нива. Турция се нуждае от Европейския съюз, но Европейският съюз също се нуждае от Турция. Niki Tzavela (EFD). – (EL) Г-н председател, аз също бих искала да поздравя г-н Казак за обективния му доклад. Позволете ми обаче да направя две реалистични забележки. Първата се отнася до параграф 26 относно енергийните доставки. Считам, че както Комисията, така и Европейският парламент, са надценили значението на Турция в енергийния сектор. Турция не произвежда енергия. Турция е един изключителен канал за енергийните мрежи. Това не решава никакви конкретни проблеми за нас; има и други мрежи, посредством които може да се пренася енергия. Следва да бъдем реалисти и да видим, че в енергийния сектор всичко, което обсъждаме („Набуко“ и така нататък) са упражнения на хартия, защото самата държава не може да снабдява с енергия. Напротив, тя е има голяма промишленост, която се нуждае от енергия и трябва да я разглеждаме именно от тази гледна точка. Вторият въпрос, върху който искам да се спра, се отнася до търговията: не може да става дума за отваряне на търговията с Турция, когато пазарът на имитации на европейски стоки процъфтява в тази държава. Където и да отидете, ще видите едни наистина добри имитации на европейски стоки по витрините и в турските базари. Освен това Турция е страна, през която навлизат имитациите от Далечния изток. Освен ако не решим търговските си проблеми с Турция, проблеми, които са в ущърб на европейския пазар, няма да бъдем в състояние да постигнем напредък в други области на обсъждане. Georgios Papastamkos (PPE). – (EL) Г-н председател, съзнаваме значението на търговските отношения между Европейския съюз и Турция. Групата на Европейската народна партия (Християндемократи) поддържа една отговорна позиция, като спомага във възможно най-голяма степен за постигане на баланс в първоначалния текст на доклада, който разискваме. Призоваваме Турция да изпълни изцяло и незабавно всичките си задължения, произтичащи от допълнителния протокол към споразумението за асоцииране между Европейския съюз и Турция, по един недискриминационен начин и напомняме, че в противен случай това би се отразило сериозно на процеса на преговори. Аз също искам да се присъединя към г-н Rinaldi и г-жа Tzavela и да подчертая факта, че Турция е една от водещите държави, които произвеждат имитации на стоки, конфискувани в Европейския съюз – повтарям, една от водещите държави – както и че тя прилага ефективно правилата относно защитата на интелектуалната собственост. Външната дейност на Европейския съюз, включително общата търговска политика, има за цел да защити демократичните принципи и зачитането на принципите на основополагащата харта на ООН и на международното право, както и да изгради партньорства с трети държави, които споделят тези ценности. Основният декларативен принцип на Договора от Лисабон трябва се приложи напълно. Винаги трябва да имаме предвид, че Европейският съюз не води преговори с Турция – Турция води преговори за присъединяването си към Европейския съюз. Тежестта на адаптирането принадлежи само на Турция. Quod erat demonstrandum [което трябваше да се докаже]. George Sabin Cutaş (S&D). – (RO) Турция е седмият по-големина търговски партньор на Европейския съюз и единствената страна кандидатка за членство в Европейския съюз, която се възползва от митнически съюз със Европейския съюз. В резултат на това Турция и Европейският съюз поддържат специални отношения, където търговското и икономическо взаимодействие играе основна роля. На този фон и двата партньора трябва да работят заедно за съгласуване на търговските си политики, особено по отношение на подписването на споразумения за свободна търговия с трети държави. Митническият съюз също трябва да бъде укрепен чрез включване в споразумението селскостопанските продукти, услугите и обществените поръчки, както и чрез решаване на визовия въпрос с турските търговци, желаещи да влязат в Европейския съюз. В момент, когато последиците от икономическата криза все още се усещат, това прави по-тясното сътрудничество между двете регионални сили на икономическо и търговско равнище още по-необходимо. Европейският съюз трябва да даде на Турция ясен сигнал, за да може да й предаде основните ценности на Европа. Jaroslav Paška (EFD). – (SK) Турция е държава, която отдавна води преговори за присъединяване към Европейския съюз. Преговорите са продължителни и сложни, отчасти защото културните традиции в Турция са много отдалечени от цивилизованите ценности на днешна Европа. Едно истинско търговско партньорство може да спомогне за развитието на сътрудничество в области, в които турските граждани и турското общество намират общ език с европейците, чрез създаване на взаимно изгодна работа или търговски връзки. Въз основа на такива добри отношения е възможно да се развият по-добри междуличностни отношения и да се изгради взаимно доверие. Ето защо е необходимо да се говори открито с турските ни приятели по всички въпроси, които засягат европейците като съседи и търговски партньори на Турция. Например трябва категорично да им обясним, че всеки, които предлага фалшифицирани стоки на пазара, е обикновен крадец, който грубо се възползва от собствениците на авторски права, патенти или други права на интелектуална собственост. Също така е необходимо да обясним, че в един митнически съюз няма място за увъртане или създаване на някакви технически или митнически пречки за търговския партньор. Ето защо изразявам твърдо убеждение, че е необходимо търпеливо да насърчаваме турските ни приятели да се държат по един цивилизован и коректен начин. Jarosław Leszek Wałęsa (PPE). – (PL) На първо място, бих искал да благодаря на докладчика, г-н Казак, за добрите му намерения и усилията му да напише един обективен доклад за търговските отношения с Турция. Докладът обхваща най-спорните въпроси, свързани с отрицателните аспекти на двустранните отношения, и затова смятам, че докладът има своите предимства. Най-важното е да се гарантира, че Турция продължава да адаптира икономическото си законодателство към стандартите на Европейския съюз. Практики като 15-процентната преференция в цената за местни участници в търгове за обществени поръчки дискриминират чуждестранните инвеститори. Усложнените процедури и формалности, пречките пред свободното движение на стоки или тарифните пречки, както и продължаващото забавяне по отношение на изпълнението на допълнителния протокол възпрепятстват диалога. Единственото пълното изпълнение на всички приети споразумения ще спомогне за развитието на положителни търговски отношения и ще благоприятства за процеса на присъединяване към Европейския съюз. Надявам се, че Турция ще успее в тази задача и й пожелавам успех при изпълнението на по-нататъшни реформи. Mara Bizzotto (EFD). – (IT) Г-н председател, госпожи господа, от икономическа гледна точка е добре за Европа да задълбочи търговските си отношения с бързо развиващи се съседни държави. Европейският съюз обаче, поне на теория, винаги е провеждал търговска политика с трети държави, в която са взети под внимание социалните и хуманитарните аспекти. Ето защо е необходимо тези клаузи да бъдат стриктно приложени за Турция, държава, която отново става все по-ислямска, където положението на жените постепенно се влошава, като над 1500 жени са били убити в случаи на домашно насилие през 2009 г. и където християните живеят в страх от нападения от страна на ислямски екстремисти. Сетете се само за бруталното убийство на монсеньор Падовезе. В доклада Парламентът насърчава Турция да поеме водеща роля в насърчаването на отворена и лоялна търговия. Едно нещо е ясно: трябва да бъдем загрижени за водещата политическа роля, която Турция се стреми да постигне в арабския свят, както и за приятелството, което Турция култивира с Иран и терористични групировки като „Хамас“. Във всеки случай, ако трябва да има търговска политика, така да бъде. Това обаче не трябва да се превръща в „троянски кон“, който да улесни влизането на Турция в Европа. Elisabeth Köstinger (PPE). – (DE) Г-н председател, Европейският съюз и Турция имат много добри икономически отношения и, разбира се, е важно да се развият по-нататъшни търговски отношения с Турция, което ще доведе до устойчив икономически растеж за Европейския съюз, от една страна, и за Турция, от друга. На този фон приветствам доклада, изготвен по собствена инициатива, който разглежда настоящото развитие на търговските отношения, въпреки че то не е само положително. Във връзка с това бих искала да спомена въпроси като борбата с фалшифицирането, ограниченията за вноса на фармацевтични продукти, както и несъответствията в областта на обществените поръчки, които трябва да разгледаме критично. По-специално обаче, бих искала да спомена протекционистките мерки, предприети от страна на Турция в областта на търговията на селскостопански продукти, които противоречат на разпоредбите на митническия съюз. В селскостопанския сектор Турция има ниво на заетост от над 26%. Затова е разбираемо, че се отделя специално внимание на селскостопанския сектор и земеделските стопани, заети в него. Това при никакви обстоятелства не трябва да е в ущърб на европейските земеделски стопанства или в противоречие на насоките на митническия съюз. Съществуващите пречки и протекционистки мерки в Турция трябва да бъдат премахнати възможно най-бързо в рамката на съществуващите споразумения. Износът на висококачествени селскостопански продукти от Европейския съюз не трябва да бъде възпрепятстван от нелоялни мерки, които възпрепятстват търговията. В това отношение е важно това да бъде заявено ясно. Danuta Jazłowiecka (PPE). – (PL) Отношенията между Европейския съюз и Турция са от преди близо 50 години и са имали своите възходи и падения с периоди както на тясно сътрудничество, така и на криза. В продължение на повече от десетилетие Турция и Европейския съюз са свързани чрез митнически съюз, който предоставя основата за взаимна търговия и икономическо сътрудничество и който, както се посочва в доклада на г-н Казак, все още не е изпълнен напълно. Съществуват пречки и от двете страни и ние трябва да призовем както Турция, така и държавите-членки, да премахнат тези пречки. Турция бавно се превръща в основен участник в един считан за ключов регион и без нея усилията за диверсифициране на източниците и доставките на газ или за постигане на стабилност в Близкия изток никога няма да бъдат плодотворни. Тясното сътрудничество с Турция ще става все по-важно за нас. Китай проявява все по-голям интерес към ролята на Турция като портал към Близкия изток и Кавказ. Ако не успеем да преодолеем пречките пред търговските взаимоотношения, може да загубим Турция, точно както загубихме Африка. Постепенно виждаме признаци, че хората вече се уморяват от многократното отлагане на решението за присъединяването на Турция и от двусмислени изявления. Турското общество губи интерес от присъединяване към Европейския съюз, както е видно от наскоро проведени проучвания на общественото мнение. Един цялостен митнически съюз може да се превърне в инструмент за установяване на по-тесни отношения и да създаде силни търговски и икономически връзки, особено с оглед на трудностите за определяне на точна времева рамка за присъединяването на Турция към Европейския съюз. Ioan Mircea Paşcu (S&D). – (EN) Г-н председател, търговските и икономически отношения на Европейския съюз със Турция са и въпрос от политическо значение. Въпреки признаването на този факт обаче, Европейският съюз все по-трудно може да избегне впечатлението, че играе на „кой ще мигне пръв“ с Турция. Нежелаейки да плати цената за прекъсване на преговорите за присъединяване, той очаква Турция да направи това, изтощена от тяхната продължителност и сложност. Добрата новина е, че според последните данни турците са все по-недоволни от Европейския съюз и въпреки водещата му роля на основен икономически партньор на Турция, други партньори като Русия, Китай, Обединените арабски емирства, САЩ и Иран наваксват бързо. Ето защо успехът на търговските ни отношения с Турция не трябва да пречи на необходимостта най-накрая да вземем решение за това дали да приемем Турция в Европейския съюз или не, като се има предвид значението на това решение за международната позиция на Европейския съюз. Oreste Rossi (EFD). – (IT) Г-н председател, госпожи господа, ние със сигурност не можем да подкрепим една мярка, която още повече либерализира търговията между Европейския съюз и Турция, особено в сектора на селското стопанство. Там цената на труда е много по-ниска от нашата и затова отварянето на границите ни за техни продукти би означавало загуби за европейските предприятия; би означавало нелоялна конкуренция. Идеята, че влизането на Турция в Европейския съюз ще спомогне за опростяване на търговията, е погрешна. Смятаме, че тяхната политическа, административна и социална система е прекалено отдалечена от нашата. От гледна точка на зачитането на религиозните свободи, също сме на светлинни години един от друг. В Турция да си християнин означава да си различен. Религиозната нетърпимост, съществуваща в столицата и големите градове, се превръща в правило в предградията и селските райони. Ето защо ние отказваме да дадем предимство на Турция чрез опростяване на търговията с нашите държави. Andreas Mölzer (NI). – (DE) Г-н председател, когато в Парламента става дума за жизнеспособни търговски отношения и подобряване на митническия съюз със Турция, това, естествено, трябва да се разглежда като част от процеса на сближаване на държава с Европейския съюз, както и като част от процеса, който, с оглед на вижданията на голямо мнозинство в Парламента, трябва да доведе до присъединяването на Турция към Европейския съюз. Знаем също, че тези, които критикуват присъединяването, винаги говорят за привилегировано партньорство, което трябва да бъде алтернатива на присъединяването, и аз трябва да кажа, че Турция фактически вече има такова привилегировано партньорство чрез съществуващия митнически съюз, което, разбира се, трябва да заслужи и на други – политически – равнища. Ако разгледаме все още съществуващото нежелание от страна на Турция по отношение на признаването на арменския геноцид, ако разгледаме факта, че Турция все още не желае да реши кипърския въпрос за благото на Европа и ако разгледаме факта, че все още има дискриминация срещу кюрдския народ, тогава ще осъзнаем, че само подобряване на търговските отношения няма да даде възможност за европеизацията на Турция. Elena Băsescu (PPE). – (RO) Бих искала да започна, като приветствам положителния резултат от конституционния референдум, проведен на 12 септември. Това подчертава ангажимента на турското население към демократичната система, която е единственият приемлив вариант в Европа. Съдържанието на доклада потвърждава необходимостта от хармонизация на търговските политики на Турция и Европейския съюз. Прилагането на ефективни мерки, насочени към премахване на оставащите технически пречки в рамките на митническия съюз, би подкрепило Турция по европейския й път. Тази държава показа огромен потенциал за възстановяване в условията на икономическа криза. Докато търсенето в световен мащаб намаля, обемът на външната й търговия и темповете на икономически растеж се оценяват на 7% през следващите години. Трябва да подчертая, че отношенията между Румъния и Турция са се разширили значително през последните няколко години. И двете държави са най-големите търговски партньори в балканския регион, чиито годишен обем на търговията надхвърля 7 млрд. щатски долара. Турция има и ключова роля при изпълнението на проектите за развитие на енергийната инфраструктура на Европейския съюз като цяло, като например „Набуко“. Antigoni Papadopoulou (S&D). – (EL) Г-н председател, Турция имаше полза от дългогодишния си митнически съюз със Европейския съюз. За да бъде един митнически съюз още по-функционален, множество нерешени въпроси трябва да бъдат разгледани незабавно. Турция трябва да направи повече за привеждане в съответствие на търговските си политики и регионална търговия: трябва да намали бюрокрацията, имитациите на продукти и нарушенията на правата на човека на синдикалните организации и малцинствата; трябва да разгледа ниското ниво на участие на жени на пазара на труда, и трябва да насърчи заетостта сред младите хора. По-важното обаче е, че тя трябва да изпълни в пълна степен допълнителния протокол към споразумението за асоцииране, да вдигне ембаргото над кипърските корабоплавателни и въздухоплавателни съдове, да признае Република Кипър, да хармонизира законодателството си с достиженията на правото на Общността и да зачита конвенциите на Международната организация на труда по отношение на професионалните съюзи, правото на стачка и колективните договори. Georgios Koumoutsakos (PPE). – (EL) Г-н председател, аз също бих искал да поздравя г-н Казак за неговия много добър и обективен доклад. В действителност, търговските отношения между Европейския съюз и Турция са изключително важни и затова трябва да подходим към тях с голяма предпазливост. Също така обаче трябва да подчертаем въпросите, които трябва да бъдат подобрени. Бих искал да се спра на два от тези въпроси: разгледахме въпроса и разискването за това дали Турция е европейска държава или не продължава. Ние със сигурност искаме Турция да бъде европейска държава, така че в даден момент тя да може да стане член на европейското семейство. По отношение на пиратските продукти, имитациите на продукти и липсата на защита на интелектуалната собственост обаче, Турция със сигурност е по-скоро азиатска, отколкото европейска държава. Вторият въпрос, на който бих искал да се спра, се отнася до митническия съюз: митническият съюз е в основата на европейските усилия, усилия за постигане на обединението на Европа. Немислимо е за страна кандидатка да не прилага напълно митнически съюз и да има държава-членка, която Турция отказва да присъедини към митническия съюз, какъвто е случаят с Република Кипър. ПОД ПРЕДСЕДАТЕЛСТВОТО НА: Stavros LAMBRINIDIS Заместник-председател Карел де Гухт, член на Комисията. – (EN) Г-н председател, от казаното до тук става ясно, че е налице сериозен консенсус по отношение на този доклад. Аз само бих искал кажа няколко думи по следните теми: проблемите, пред които е изправена Турция при сключването на споразумения за свободна търговия с партньорите на Европа; въпросът за визовия режим; и прилагането на правата на интелектуална собственост (ПИС). Ако започнем с последния въпрос, прилагането на ПИС и фалшифицирането бяха споменати многократно по време на разискването. Аз също съм загрижен и Комисията ще продължи да оказва натиск по тези въпроси. След повече от две години на многократни искания неотдавна Турция най-сетне се съгласи да създаде работна група за обсъждане на въпросите в областта на ПИС. Това е положителна първа крачка и аз се надявам, че работната група ще спомогне за постигане на напредък по тези важни въпроси. Второ, по отношение на проблемите, пред които е изправена Турция при сключването на споразумения за свободна търговия (ССТ), от години Турция настоява, че е подложена на отрицателни последици заради трудностите при сключване на ССТ с някои от търговските партньори на Европейския съюз. Следва обаче да се подчертае, че броят на критичните трудности в областта на ССТ са много ограничени. Освен това, въпреки многократните искания от страна на службите на Комисията, Турция не предаде съответните данни, които доказват твърденията за отрицателни последици за икономиката на Турция. Също така, следва да се посочи, че Комисията е действала изцяло в рамките на споразумението за митнически съюз и дори е надхвърляла задълженията си, като е помагала на Турция да започне преговори за ССТ със своите търговски партньори. Готови сме за по-нататъшни обсъждания с Турция относно начините за справяне с турските опасения в това отношение; разбира се, дали това ще доведе до това турското правителство да бъде поканено на масата на Европейския съюз за преговори по отношение на споразумения за свободна търговия с трети държави е съвсем друг въпрос. По отношение на въпроса за визовия режим, то той не попада в обхвата на митническия съюз. Комисията разглежда начини да се ангажира в процеса за по-нататъшно опростяване на движението на хора между Европейския съюз и Турция, по-специално, чрез бързо прилагане на новия визов кодекс на Европейския съюз, който ще предложи практически подобрения за турските кандидати за визи. Също така, Комисията ще подчертае, че е решена да се ангажира с диалог, който може да доведе до по-нататъшно подобряване на мобилността след одобрение от страна Съвета. Това обаче ще изисква финализирането на споразумението за реадмисия между Европейския съюз и Турция. Метин Казак, докладчик. – (EN) Г-н председател, бих искал да благодаря на всички колеги, докладчици в сянка и на г-н Де Гухт за изключително положителните препоръки и становища, които помогнаха на разискването относно доклада за търговските и икономически отношения с Турция. . Считам, че от обсъждането можем да заключим, че отношенията между Турция и Европейския съюз наистина са много важни и за двете страни, както и че няма съмнение по отношение на необходимостта от тяхното изграждане. Считам, че по отношение на въпроса, внесен от някои колеги, за това дали тези отношения са свързани с евентуалното членство на Турция в Европейския съюз, моята позиция е, че колкото по-задълбочено и успешно се развият търговските и икономически отношения, толкова по-успешно ще напреднат преговорите за членство на Турция. Турция и Европейският съюз очевидно трябва да свършат много повече работа, преди разпоредбите на митническите съюз да бъдат действително и изцяло въведени и приложени, но във връзка с това считам, че основното изискване е добра воля и честност в равни количества както от страна на Европейския съюз, така и от страна на Турция. Бих искал отново да благодаря на всички, които дадоха своя принос за това обсъждане, и считам, че повдигнатите въпроси ще бъдат внимателно разгледани от комисията, както и че ще дадат реален тласък, ново измерение и нов дух на всички нерешени въпроси в консултативния механизъм на митническия съюз, за да се даде възможност аз тяхното разрешаване в близко бъдеще. Председател. – Разискването приключи. Гласуването ще се проведе утре, вторник, 21 септември, от 12,00 ч. Писмени изявления (член 149) Ioan Enciu (S&D), в писмена форма. – (EN) Решително подкрепям доклада за търговските и икономически отношения с Турция. Разширяването на взаимосвързаността между Европейския съюз и Турция чрез засилване на търговските и икономически връзки ще бъде от голяма полза и за двете страни. Беше подчертан тежкият характер на кризата с безработицата сред младите хора в Турция; премахването на ненужните пречки пред търговията и тромавите процедури ще доведе до увеличаване на обема на търговията, което от своя страна ще окаже положително влияние върху равнището на заетост. Предприетите усилия за завършване на митническия съюз трябва да бъдат подкрепени и най-вече по отношение на неговото задълбочаване, за да бъдат включени селскостопанските продукти. Едно такова развитие би представлявало знак за турския ангажимент за завършване на необходимите реформи. Също така, в резолюцията се призовава за мерки, които биха вдъхнали елемент на динамика, която е благоприятна за отношенията между Европейския съюз и Турция.


text: ВАРБУРГИЯ ТБ 100МГ 60БР Арт. No.: 254452 Цена: 21.60 лв. Варбургия Острата вътрешна кора на дървото Pepperbark е от най-ценните и добре познати естествени африкански антимикробни вещества, като кората и листата са били използвани, с еднакъв успех, в продължение на векове. Warburgia традиционно се използва като ефективно допълнение при лечение на гъбични инфекции (като например Candida Albicans - причина за устни, хранопроводна и вагинална кандидоза), както и на всички видове гъбични, бактериални (включително Escherichia coli), паразитни и протозолни инфекции. Растението е много ефективно за цистит и инфекции на пикочния мехур и е отличен природен антибиотик като цяло. Warburgia също е добро допълнение към алопатични и антибиотично лечение. Той е първокласен начин за борба с главоболие, обикновена настинка и грип, и е особено ефективен метод за подобряване на условията на дихателната система, включително третиране на кашлица, задръствания в гърдите (като превъзходен стимулант за отхрачване) и бронхиални инфекции / бронхит. Също така е много ефективно за изчистване на синусите. В допълнение, Warburgia традиционно намира приложение като афродизиак, при лечението на малария, язви в устата и стомаха, дерматологични заболявания, ревматизъм, различни болести предавани по полов път, запек,. Противопоказания и странични ефекти: Когато се използва в препоръчаната доза няма документирани странични ефекти. Не са известни също противопоказания или лекарствени взаимодействия. Да не се използва по време на бременност или по време на кърмене. Опаковка: 60 таблетки |Tweet||


text: 28 Сеп 2010 Трудовото възнаграждение трябва да отразява приноса на съответния служител или работник към резултата на фирмата! Човекът с по-голям принос задължително трябва да получава по-големи доходи от този с по-нисък принос. При работниците е по-лесно да се измери крайният резултат от техния труд, отколкото при служителите. Ще разгледаме четирите най-разпространени системи за заплащане труда на работниците: 1. Заплащане на брой качествено произведени изделия. Още от първия работен ден работникът ползва всички привилегии на фирмата. Ако, обаче, произведе некачествено изделие, той не получава възнаграждение за него. Работникът се превръща в контрольор по качеството и поправя некачествените изделия за сметка на собственото време. Заплащането е пропорционално на броя на качествено изработените изделия. Работникът може да получи и премии по следната система: всеки ръководител отдел разполага с даден брой точки, които разпределя между работниците по предварително определени критерии (количество, качество на продукцията, инициативност, създадени проблеми и т.н.); всяка точка носи допълнителна финансова премия за приносителя си; най-добрите работници, рекордьори на фирмено ниво, могат да получат и втора премия от Директор производство. Стажът и лоялността нямат никакво значение при тази система. Недостатък на тази система е противопоставянето между работниците в стремежа им да получат по-големи премии. 2. Гъвкава система за заплащане труда на работниците. Приблизителна структура на такава система е: - 85% от доходите на работника са твърда заплата - 10% - периодични премии по предварително оповестени критерии (които не бива да се променят често) - 5% - в пряка зависимост от успеха на целия отдел Недостатък на тази система е, че зависи „на 85%” от трудовата дисциплина и съвестното отношение от страна на работниците, както и от своевременните реакции на прекия мениджър спрямо ниско ефективните работници. 3. Заплащане спрямо изпълнението на зададената норма. За всеки разряд работници се установява дневна норма, например, фрезист 6-ти разряд – 80 детайла, фрезист 4-ти разряд – 70 детайла. Базовото възнаграждение се коригира в зависимост от процентното изпълнение на нормата. Най-често изпълнението се разделя в три групи: - под 95% - 95-105% - над 105% от нормата В зависимост в коя група попадне работникът, получава различно трудово възнаграждение по предварително дефинирана скала. Препоръчително е тази система да се прилага само за дейности, при които работникът може сам да измерва своята производителност на труда и да влияя върху нея. 4. Многофакторна система за заплащане труда на работниците. С нарастване комплектността на задълженията на работниците и взаимозависимостта между различните отдели в производствения процес се увеличи потребността от включване на допълнителни фактори за оценка труда на работниците като работа в екип, инициативност, точност, многофункционалност, надеждност, дългосрочност на трудовите взаимоотношения, здравословно състояние и т.н. При многофакторната система доходът се разделя на 3 части: - 70% от доходите на работника са базова заплата - 20% - надбавки - 10% - премии, два пъти годишно Към всяка от трите части се прилагат различни критерии. Недостатък на тази система е определяне теглото на всеки от факторите, както и сложността на системата от гледна точка на служителя. Няма и не може да има система за заплащане труда на работниците, която да бъде универсална за всички фирми или да удовлетворява всички работещи. Но, е възможно и трябва да изградим система, която справедливо отразява приноса на текущите работници, като работниците с по-голям принос получават по-големи доходи . П.П. В следващата статия ще разгледаме системи за заплащане труда на незаетите в производството (служители и мениджъри). Оцени: Подобни публикации


text: Разположен на централно място в Чалонг, Tachawan Resort & Restaurant е идеално начало за Вашaта екскурзия из Пукет. Разположен само на 8 km от центъра на града и на 35 km от летището, този 4-звезден хотел привлича всяка година множество посетители . Ако се интересувате от забележителностите и местните атракции, няма да ви се наложи да отивате далеч, тъй като хотелът се намира в непосредствена близост до Зоологическа градина Пукет, Пукет голф круизи, Уат Чалонг. Възползвайте се от богатството на ненадминатите услуги и удобства в Пукет. Хотелът е оборудван със съоръжения като паркинг, пералня, сейф, румсървиз, превоз с микробус. Във всяка стая ще намерите висококачествени удобства като джакузи вана, достъп до интернет, DVD/CD плейър, душ, безплатна минерална вода, които ще Ви помогнат да релаксирате след дългия ден. Независимо от това, дали сте фен на фитнеса или просто търсите начин да отпочинете след уморителен работен ден, в хотела ще намерите най-висококачествените съоръжения, такива като спа, парна баня, масаж, градина, джакузи. Tachawan Resort & Restaurant е най-подходящото място за Вас, ако търсите качествен хотел в Пукет.


text: При посещение в Берлин, в Mercure Hotel Berlin City ще се почувствате като у дома си, защото предлага квалитетно настаняване и отлично обслужване. Оттук гостите имат лесен достъп до всичко, което този оживен град може да предложи. Ако се интересувате от забележителностите и местните атракции, няма да ви се наложи да отивате далеч, тъй като хотелът се намира в непосредствена близост до Brecht-Weigel Gedenkstatte Museum, Природонаучен музей, Literaturforum im Brechthaus Museum. Предлагайки висококачествени услуги и широка гама от удобства, Mercure Hotel Berlin City Ви осигурява възможно най-комфортния престой. Съхраняване на багаж, румсървиз, бизнес център, бар, Wi-Fi връзка в общите части са само част от нещата, които отличават Mercure Hotel Berlin City от останалите хотели в града. Атмосферата на Mercure Hotel Berlin City се усеща във всяка стая. На Ваше разположение са дадености като сешоар, машина за кафе/чай , достъп до интернет (безжичен), всекидневник, климатик. Независимо от това, дали сте фен на фитнеса или просто търсите начин да отпочинете след уморителен работен ден, в хотела ще намерите най-висококачествените съоръжения, такива като градина. Насладете се на несравнимото качество на услугите и престижното местоположение на Mercure Hotel Berlin City.


text: Контролирай Гнева Напрегнати сте заради работата си, а чашата успокояващ чай вече не върши работа. Опитайте тези игри за контролиране на гнева. Ядосани сте на дразнещия колега или съученик? Тези игри са страхотен начин да изпуснете парата, без да се налага да лежите в затвора 20 години или до живот заради това!! Ааааа! Вие, сте под стрес? Независимо дали сте на работа или у дома, дайте си няколко минути, за да потушите стреса си с нашите флаш игри за овладяване на гнева. Ако имате късмет, дори можете и да се усмихнете или да се надсмеете на ситуацията, която Ви е стресирала. Най-доброто за нашите флаш игри за овладяване на гнева е, че те са безплатни. Не е необходимо да харчите пари, за да се справяте със стреса. Погледнете го в лицето - съвременния живот е екстремно стресиращ поради редица причини. Каквато и да е причината за Вашия стрес, нашите флаш игри за овладяване на гнева могат да Ви помогнат да се успокоите и да се върнете обратно към работата си и нормалния си живот. От колеги до съученици, от роднини до приятели и врагове, животът е пълен с хора, които могат да Ви стресират. Ние сме събрали най-добрите безплатни игри за овладяване на гнева. Ако много бързате, можете да опитате Компютърен убиец , Flakboy 2 или дори Развесели Маймунката . Те всичките са страхотен начин да изпуснете парата и да започнете да мислите трезво. Видео игрите, които Ви помагат да овладеете гнева си са добри за Вас!


text: Астероиден пояс Астероидният пояс е област в Слънчевата система, простираща се най-общо между орбитите на Марс и Юпитер. За нея е характерна най-голямата концентрация на астероиди. Поясът бива наричан още основен пояс, за да се разграничи от области с множество малки планети, като пояса на Кайпер например. Съдържание Произход[редактиране | edit source] Счита се, че планетите в Слънчевата система са се формирали през първите няколко милиона години от съществуването ѝ чрез "кондензация" на материал от първичната слънчева мъглявина в протопланети. Впоследстивие голяма част от протопланетите са се сблъскали и формирали значително по-големи тела, като например съвременните земеподобни планети и ядрата на газовите гиганти. В областта на астероидния пояс силната гравитация на Юпитер е попречила на протопланетите да формират голямо тяло и те са останали в слънчева орбита. Поясът може да се разглежда само до известна степен като остатък от ранната Слънчева система, поради измененията на физическите условия, които е претърпял. Според някои хипотези астероидния пояс е остатък от планетата Фаетон, която е била разрушена. За разлика от астероидния пояс, за поясът на Кайпер се счита, че се е променил много малко от зараждането на Слънчевата система. Условията в астероидния пояс[редактиране | edit source] В обществото е разпространена погрешната представа (донякъде подхранвана от научнофантастичните произведения), че астероидният пояс е "гъсто населен" с астероиди, които търпят чести сблъсъци. Всъщност той е почти празен и астероидите в него са разпръснати в много голям обем. Познати са десетки хиляди астероиди, а за общия им брой се счита, че е поне няколко милиона. Около 220 от тях са по-големи от 100 km. Най-големият известен е 1 Церера, чийто диаметър е почти 1000 km. Общата маса на всички тела в астероидния пояс е около 2,3×1021 килограма (над 1/3 от която е масата на Церера), по-малка от масата на Плутон. Астероидния пояс е сравнително активна в астрономическия смисъл на думата среда, със чести (пак в астрономическия смисъл на думата) сблъсъци между астероиди. В зависимост от скоростта, с които два астероида се сблъскат, един или двата от тях могат да се разпръснат на малки парчета (формирайки астероидно семейство) при сблъсък с висока скорост или могат да се слеят в по-голям астероид при нискоскоростен сблъсък. Поради огромните разстояния между астероидите в пояса не съществува опасност за сблъсък с космически апарати, преминаващи през пояса. От друга страна, апарати, чиято мисия е изследване на астероиди, трябва внимателно да се насочат към целта си, за да я открият. Астероидният пояс в киното[редактиране | edit source] - Филмът на Стенли Кубрик от 1968 г. "2001: Одисея в космоса" се отличава с изключително точното си научно представяне на Слънчевата система, както и на астероидния пояс. Космическият кораб Дискавъри, преминавайки през астероидния пояс, се сближава само с един единствен астероид и то на хиляди километри. Виж още[редактиране | edit source] Външни препратки[редактиране | edit source]


text: В мола: Пратиха с един удар малък гей в несвяст (ВИДЕО) Отвратително престъпление въз основа на сексуална ориентация бе извършено в търговски център. На видео се вижда как 14-годишно момче е пратено в несвяст с един единствен удар по главата за това, че е гей. Още по-шокиращ е фактът, че вместо нападателят веднага да бъде отведен с белезници в полицията заради ужасното насилие, жертвата е получила забрана да посещава мола, защото е предизвикала сбиване.На кадрите се вижда как невинното момче е на път да излезе от търговски център Коронадо в Албакърки, когато 16-годишен се приближава към него и го халосва. Момчето, което се казва Исак, получава юмрука напълно неподготвено, докато се обръща с лице към нападателя. Въпреки, че е бил нападнал иска получава същото наказание, като насилника си – забрана за посещение на мола в течение на една година. Пред местна телевизия Исак разкри, че в дъното на атаката се таи конфликт в интернет с момиче. Той се скарал с девойката в мрежата, а неин приятел го заплашил с бой. Впоследствие жертва и бияч случайно се срещнали в търговския център и разменили словесни атаки, последвани от удара. По думите на момчето, той е бил ударен защото е гей.